Raġel indarab gravi wara li waqa’ tliet sulari. L-inċident seħħ għall-ħabta tal-10am fi Vjal ix-Xarolla, iż-Żurrieq. Ir-raġel mis-Sudan, li l-età tiegħu għadha mhix magħrufa, waqa’ madwar tliet sulari għoli waqt li kien qiegħed jagħmel xi xogħol f’gallarija ta’  residenza. Il-vittma kien assistit minn tim mediku fuq il-post u ttieħed l-Isptar Mater Dei permezz ta’ ambulanza fejn ġie ċċertifikat li qiegħed isofri minn ġrieħi ta’ natura gravi. L-investigazzjoni tal-Pulizija għadha għaddejja.